Keskustelu:Luettelo Suomen linnuista

message: Puuttuuko luettelosta vuorileppälintu vai onko Raritettikomitea hylännyt havainnot kyseisestä lajista? Compance 2. tammikuuta 2010 kello 23.05 (EET)
replies: text: Vuorileppälintu on havaittu suomessa vuonna 1993, mutta se kuuluu E-kategoriaan. Kategorioihin D ja E kuuluvat ne linnut, joiden esiintyminen maassamme on luokiteltu ei-luonnonvaraiseksi. Vuorileppälinnun molemmat havavainnot ovat kyllä rariteettikomitean hyväksymiä, mutta edellä mainitun takia ne eivät kuulu Suomen lajilistaan. –☆Makele-90 3. tammikuuta 2010 kello 08.23 (EET)

message: Rariteettikomitea on hyväksynyt muutoksia Suomen lajilistaan: BirdLife Suomen tiedote. Neljä uutta lajia ja neljän pesimälajin muuttuneet tieteelliset nimet päivitin luetteloon, mutta viiden satunnaisvierailijalajin muuttuneita nimiä en äkkiseltään löytänyt mistään. --Compance 4. elokuuta 2010 kello 15.33 (EEST)
thread_title:  Muutoksia RK:lta 

message: Huomasin uusimpia RK:n hyväksymiä lajeja lisäillessäni, että varis on merkitty samalla omituisella tavalla kuin BirdLife Suomen virallisella lajilistalla; eli alalajilleen Corvus corone cornix. Tässä vain on se ongelma, että näin merkittynä asian voi tulkita ainoastaan siten, että cornix on tavattu Suomessa, mutta corone ei – mikä ei pidä paikkaansa. BirdLife Suomen veruke lienee se, että listalla on myös tieteelliset nimilyhenteet (selvennystä kaipaaville selitetään täällä kohdassa 1.2.1.), ja variksella (CORNIX) sekä nokivariksella (CORONE) on kummallakin omansa, toisin kuin alalajeilla yleensä – mikä ei tee merkinnästä yhtään vähemmän väärää. Koska tällä sivulla ei nimilyhenteitä käytetä, moiselle ei ole tarvetta. Nokivaris on silti hyvä jollain tapaa mainita, koska sillä on erillinen artikkelinsa; tapaa voi muuttaa, jos minun käyttämä ei vaikuta hyvältä. --Anshelm 29. tammikuuta 2011 kello 18.47 (EET)
replies: text: Miksi nokivaris pitäisi erikseen mainita, kun lähteessäkin sanotaan että BirdLife Suomi luokittelee sen alalajiksi. Vaikka varis mainitaan tarkenteella cornix, niin se vain menee niin lähteen mukaan jota tulee noudattaa (Sinänsä erikoista, koska BirdLife Suomen luokittelu perustuu AERC TAC's Taxonomic Recommendations:iin, jossa tuota cornix tarketta ei ole). Koko artikkelihan perustuu Suomessa käytettävän BirdLife Suomen käyttämään luokitteluun, jollain muulla luokittelulla Suomen lajilista olisi erillainen. Toinen esimerkki voisi olla esimerkiksi mustapäätasku Saxicola torquatus, jolla on Suomen lajilistan mukaan alalaji rubicola, kun jossain muualla rubicola on luokiteltu omaksi lajikseen. –☆Makele-90 29. tammikuuta 2011 kello 19.42 (EET)
Tässähän ei siis ole kyse toisistaan poikkeavien luokittelujen välisestä ristiriidasta, vaan BirdLife Suomen listan ristiriidasta itsensä kanssa: ainoa alalajin tarkkuudella mainittu laji on sellainen, josta on tavattu Suomessa kaksi alalajia, mutta vain toinen mainitaan, ts. listan mukaan vain se on tavattu. Varis-artikkelista on toki linkki nokivaris-artikkeliin, joten ehdottoman tarpeellisena en erikseen mainintaa itsekään pitäisi, mutta käytännöllistä se olisi juuri noiden artikkeleiden erillisyyden takia (kiintoisaa sinänsä, että itse lajille Corvus corone ei ole tällä hetkellä omaa artikkeliaan, varsinkin kun maailmanlaajuisesti alalajeja on huomattavasti enemmän kuin nämä kaksi). Vastaavissa tapauksissa pitäisi tietysti silloin noudattaa yhtäläistä linjaa, tosin tältä istumalta ei toista mieleen tule. Jos käytäntö on noudattaa lähteitä virheineen, niin "korjatkaa" toki; siinäkin tapauksessa suosittelisin jonkinlaista alahuomautusta. Tarkoitus oli vain ehkäistä ristiriitaisen ja harhaanjohtavan merkintätavan aiheuttamia mahdollisia väärinkäsityksiä, etenkin maallikoille. Tekemäni muutoksenkin myötä lista on joka tapauksessa lajilleen täysin yhtäpitävä BirdLife Suomen listan kanssa. --Anshelm 30. tammikuuta 2011 kello 02.53 (EET)

text: Aihetta sivuten: miksiköhän RK:n lajilistan taksonomia poikkeaa muutamissa kohdissa BirdLife Suomen hyväksymistä nimistä? RK:n listalla mm. mainitaan heimoina "tiirat" ja "sääkset", mutta BL:n nimihaun ja maailman lajien luettelon mukaan sellaisia heimoja ei ole, vaan tiirat kuuluvat lokkien heimoon ja sääksi haukkojen heimoon. --Compance 30. tammikuuta 2011 kello 16.11 (EET)
Selitetty Bongariliiton sivuilla. Erilaisia luokittelujahan toki löytyy lisääkin, mutta suomalaisen lintuharrastajan kannalta oleellisimmat ovat nämä kaksi. --Anshelm 30. tammikuuta 2011 kello 18.17 (EET)
thread_title:  Varis/nokivaris 

message: Lisäsin sivulle tietoja, kuinka usein lajeja Suomessa tavataan käyttäen lähteenä Rariteettikomiteaa, Svenssonin Lintuopasta ja Laineen Suomalaista Lintuopasta. Kommentoikaa, jos muokkauksessani on jotain ongelmia. --Cortex (keskustelu) 27. joulukuuta 2012 kello 22.05 (EET)
thread_title: Selvennystä, kuinka usein lajeja tavataan

message: Lisättävä http://yle.fi/uutiset/suomessa_uusi_lintulaji_havaittu_parikkalassa/7856385 --Hartz (keskustelu) 10. maaliskuuta 2015 kello 11.30 (EET)
thread_title:  Pikkukanadanhanhi